recursal/SuperWikiNEXT-32B huggingface dataset:
**Bukit Bunuh** terletak di longitud 100° 58.5 Timur dan latitud 5° 4.5 Utara. Titik tertingginya adalah 180 meter dari aras laut.

Bukit Bunuh merupakan tapak arkeologi penting "BBH 2007" di Malaysia. Usaha cari gali di tapak ini bermula pada 80-an, tetapi mendapati permukaan bumi kosong. Tinjauan kembali pada 2001 menjumpai beribu-ribu batu pelbagai jenis seperti suevite, quartzite, quartz, dan metamorphik terbongkar ke permukaan hasil aktiviti pertanian. Penemuan bukti ini di kompleks Paleolitik seluas 4 km persegi di Bukit Bunuh menjadikannya salah sebuah tapak Paleolitik terpenting di dunia. Ini kerana pentarikhan galian melebih 1.83 juta tahun, 40,000 dan 30,000 tahun dahulu. Ini meletakkan Bukit Bunuh sebagai tapak tertua dunia yang berada di luar Afrika, dan mempunyai pentarikhan kronometrik.

Bukit Bunuh merupakan tapak terdedah yang memberikan data arkeologi dan geologi yang begitu banyak yang menyumbang pada pemahaman kita mengenai persekitaran-palaeo dan tingkah-laku kognitif dan budaya manusia awal melalui penggunaan peralatan batu mereka.

Selain itu terdapat kesan geologi hentaman meteor yang bertarikh 1.83 juta tahun dahulu melalui teknik jejak-fision. Tapak ini dipenuh dengan bercas hentaman seperti suevite dan impactite lainnya.

Maka, penemuan Bukit Bunuh telah mengukuhkan lagi bukti prasejarah di Lembah Lenggong, dan menjadikannya sebuah lembah arkeologi yang penting di dunia.

Bukti-bukti yang ditemui dalam penyelidikan di Bukit Bunuh yang dilakukan sejak tahun 2001 menunjukkan yang tapak ini dihuni secara berterusan. Tapak di Bukit Bunuh menjadi pilihan kawasan petempatan awal kerana ia memiliki sumber alam yang diperlukan untuk menyediakan peralatan batu serta mempunyai persekitaran kuno yang mempunyai sumber air dari tasik kuno, flora dan fauna yang diperlukan mereka.

Rujukan
-------

Pautan luar
-----------

* Menyingkap rahsia bukit Bunuh.
* From Stone Age to Early Civilisation in Malaysia: Empowering Identity of ...  
By Mokhtar Saidin
* Bukit Bunuh (1.83 Juta Tahun)
* Gravity Investigation of the Bukit Bunuh Impact Crater at Lenggong, Perak, Malaysia
* Bukit Bunuh lokasi impak meteorit.
* Rumusan bukti Bukit Bunuh sebagai kawasan impak meteorit dihantar ke Kanada.
* (Inggeris) Early axes found in Perak.
Karom semasa dimainkan
Papan karom
**Karom** adalah sejenis permainan yang berasal dari Asia Selatan menggunakan papan segi empat yang mempunyai lubang di setiap penjurunya, dan setiap pemain (biasanya ter­diri daripada dua hingga empat orang) secara bergilir-gilir menjentik gundu untuk menolak kepingan bulat leper masuk ke dalam lubang. Permainan ini sangat poplar di Afghanistan, Nepal, India, Pakistan, Sri Lanka, Bangladesh, dan kawasan sekitarnya.

Asal usul
---------

Permainan karom berasal dari India. Satu papan karrom dengan permukaannya terbuat dari kaca masih ada di salah satu istana di Patiala, India. Ia menjadi sangat terkenal di kalangan orang ramai selepas Perang Dunia Pertama. Pertandingan peringkat negeri diadakan di negeri-negeri yang berlainan di India pada awal abad kedua puluh. Kejohanan karom yang serius mungkin telah dimulakan di Sri Lanka pada tahun 1935 tetapi menjelang tahun 1958, kedua-dua India dan Sri Lanka telah membentuk persekutuan rasmi kelab karom, menaja kejohanan dan memberikan hadiah.

Peralatan
---------

Permainan ini biasanya dimainkan di papan yang diperbuat daripada papan lapis. Dimensi permainan piawai adalah permukaan permainan persegi 29 inci (74 cm) di atas papan lapis lakuer. Tepi permukaan permainan dibatasi oleh bumper kayu, dan bahagian bawah setiap poket ditutup dengan jaring yang berukuran 10cm2 atau lebih besar.

Galeri
------

* Karom dimainkan menggunakan cakera kecil dari kayu atau plastik yang dikenali sebagai carrom men.Karom dimainkan menggunakan cakera kecil dari kayu atau plastik yang dikenali sebagai *carrom men*.
* Papan karom.Papan karom.
* Bermain karom.
* Kanak-kanak bermain karom pada masa lapang.Kanak-kanak bermain karom pada masa lapang.

Rujukan
-------

1. ↑  History of Physical Education, p.209, SR Tiwari, APH Publishing
2. ↑  "All India Carrom Federation". Diarkibkan daripada yang asal pada 16 Februari 2015. Dicapai pada 2 Februari 2015.
3. ↑  "Carrom.org". Dicapai pada 2 Februari 2015.
4. ↑  "Nets". International Carrom Federation. Dicapai pada 2012-07-18.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Karom*** |

* Persekutuan Karom Antarabangsa
* Carrom Ukraine — Persekutuan Karom Antarabangsa Ukraine
* Carrom Korea — Persekutuan Karom Korea
* Carrom UK — Kelab Karom UK
* Kedai Karom USA Diarkibkan 2019-10-15 di Wayback Machine
* / Kedai Karom UK Diarkibkan 2020-08-09 di Wayback Machine
* museum/ Muzium papan karom vintaj[*pautan mati kekal*]
Susur runtuh secara tidak sengaja di sebuah stadium
Tabel senarai kecelakaan dalam pelbagai aktiviti. Denmark, 2002
**Kemalangan** merujuk kepada turutan kejadian yang berlaku secara tidak sengaja dan tidak dirancang, sering kali tanpa sengaja atau diperlukan. Ia biasanya berlaku melalui gabungan beberapa sebab (perbuatan tidak selamat atau keadaan tidak selamat) dan mengakibatkan kesan buruk seperti kecederaan fizikal kepada individu, kerosakan harta benda, kejadian nyaris dan kerugian, yang mungkin dapat dielakkan sekiranya keadaan yang membawa kepada kemalangan tersebut dapat dikenal pasti dan diambil tindakan, sebelum ia berlaku. Sebagai contoh *kemalangan jalan raya*, *kemalangan tercucuk benda tajam* dan sebagainya. Perkataan kemalangan di ambil daripada kata asas **malang**. Penambahan imbuhan "ke"... dan ..."an" menunjukkan *nasib malang* yang berlaku atau menimpa.

Secara teknikal, "kemalangan" tidak merangkumi kejadian yang disebabkan oleh kesilapan seseorang, contohnya jika dia cuai dan gagal mengambil langkah berjaga-jaga. Jika kejadian yang akan berlaku diketahui akibat kecuaiannya, ia bukanlah "kemalangan" pada peringkat itu, dan orang yang cuai tersebut boleh dipertanggungjawabkan atas kerosakan dan kecederaan orang lain. Dalam "kemalangan" sebenar, tiada siapa boleh dipersalahkan, kerana peristiwa tersebut tidak dijangka atau kebarangkaliannya terjadi amat rendah. Contohnya, seorang ahli farmasi tersilap melabel ubat dan pesakit yang memakannya keracunan.

Pautan luar
-----------

* Carian mengenai *statistik kemalangan jalan.*
* Statistik Kemalangan Lebuhraya Kuala Lumpur - Karak Diarkibkan 2004-02-11 di Wayback Machine
**Kemampubayaran**, dalam kewangan atau perniagaan, merupakan suatu darjah di mana aset semasa seseorang individu atau entiti melebihi liabiliti semasanya. Kemampubayaran juga boleh diterangkan sebagai keupayaan sesebuah syarikat untuk untuk memenuhi perbelanjaan tetap jangka panjang dan mencapai perkembangan dan pertumbuhan jangka panjang.

Ia sesuai diukur dengan menggunakan rumus imbangan cair bersih (NLB). Dalam rumus ini, kemampubayaran dikira dengan menambah kesamaan tunai dan tunai kepada pelaburan jangka pendek, kemudiannya ditolak dengan nota belum bayar.

Lihat juga
----------

* Kecairan perakaunan
* Nisbah hutang
* Usaha berterusan
* Ketakmampuan bayar
* Nisbah cepat

Nota
----

1. ↑  Zietlow 2007, p. 5
2. ↑  Gaist 2009, p. 34
3. ↑  Zietlow 2007, p. 30

Rujukan
-------

|  |  |
| --- | --- |
|  | Cari ***kemampubayaran*** dalam Wikikamus bahasa Melayu, kamus bebas. |

* Gaist, Paul A (2009). *Igniting the Power of Community: The Role of CBOs and NGOs in Global Public Health*. Springer. ISBN 0-387-98156-X. OCLC 310400989.
* Zietlow, John T; Seidner, Alan G (2007). *Cash & investment management for nonprofit organizations*. John Wiley and Sons. ISBN 0-471-74165-5. OCLC 255472451.
**Kemalangan Plaza Damas 2005** berlaku pada 30 Disember 2005 apabila acuan besi jatuh dari tingkat 20 Plaza Damas yang sedang dalam pembinaan. Dr Liew Boon Horng (35), pengurus juru perunding Ethos Consultant mati dalam kereta setelah acuan besi dari tingkat 20 terhempas.

Kemalangan itu berlaku di lot 48626 (Fasa 2) Plaza Damas, Blok B, Jalan Hartamas, Mukim Batu, kira-kira pukul pukul 3 petang pada 30 Disember 2005.

Acuan besi seberat hampir 2 tan jatuh di atas kereta BMW yang dipandu Dr Liew semasa hendak memasuki tempat letak kereta Plaza Damas.

Tiada siapa bersalah
--------------------

Pada 24 Julai 2009, Hakim Mohamad Sekeri Mamat membebaskan penyelia tapak pembinaan, Khew Ah Sum, 52, dari San Meng Construction daripada pertuduhan alternatif bersubahat dengan dua pekerja Indonesia menyebabkan kematian Dr Liew Boon Horng.

Pendakwa gagal membuktikan kes prima facie terhadap Khew.13 saksi pendakawa gagal mengemukakan sebarang bukti kukuh untuk menyabitkan Khew dengan kedua-dua pertuduhan. Khew didakwa cuai dan menyebabkan kematian di tapak pembinaan itu .

Saksi, Prof Madya Ahmad Azlan Mat Isa dari Fakulti Mekanikal, Universiti Teknologi Mara (UiTM) menyatakan bahawa faktor angin mungkin mengakibatkan acuan besi itu terbalik dan jatuh.

Khew diwakili oleh peguam Datuk K. Kumaraendran,.Pendakwaan dilakukan oleh timbalan pendakwaraya Naziah Mokhtar.

Rujukan
-------

1. ↑  Penyelia Tapak Pembinaan Dibebaskan Dari Tuduhan Sebabkan Kematian
**Musang Rasa** (bahasa Inggeris: *Musang Kecil India*) ialah salah satu daripada haiwan yang terdapat di Asia Tenggara, terutamanya di Indonesia. Nama sainsnya *Viverricula indica*.

Taburan
-------

Musang Tanggalong boleh didapati di Indonesia dan beberapa tempat lain di Asia Tenggara.

Ciri-ciri
---------

Musang Rasa adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan Carnivora, tergolong dalam keluarga Viverridae. Musang Rasa adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Musang Rasa terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Musang Rasa berdarah panas, melahirkan anak, menjaga anak, dan mempunyai bulu di badan. Musang Rasa akan menjaga anaknya sehingga mampu berdikari.

Pengekalan
----------

Musang Rasa merupakan haiwan yang dilindungi and memerlukan lesen pemburuan.

Rujukan
-------

1. ↑  Duckworth, J.W. Timmins, R.J. & Muddapa, D. (2008). *Viverricula indica*. *Senarai Merah Spesies Terancam IUCN 2008*. IUCN 2008. Dicapai pada 24 Mac 2009. Database entry includes a brief justification of why this species is of least concern

Pautan luar
-----------

* RANG UNDANG-UNDANG PERDAGANGAN ANTARABANGSA MENGENAI SPESIES TERANCAM 2007 Diarkibkan 2009-03-20 di Wayback Machine
**MillatFacebook** atau **mFacebook** disingkat menjadi **MFB** adalah tapak rangkaian sosial serupa facebook yang memungkinkan anggotanya untuk berinteraksi dan berkomunikasi antara anggota dari seluruh dunia. Ia dilancarkan pada Mei 2010 selepas penciptaan suatu kumpulan Facebook bernama *Everybody Draw Mohammed Day*.

Tapak jejaring sosial ini dibuat oleh kelompok Muslim yang berasal dari Pakistan. Mereka melancurkan perkhidmatan ini untuk bersaing dengan tapak jejaring sosial terkemuka "Facebook", di tengah harapan mereka tapak yang mereka buat akan menarik penyertaan sekitar 1.6 juta umat Islam dunia.

MillatFacebook merupakan salah satu laman sosial Muslim yang pernah ada. Sebelumnya Facebook salah satu laman sosial terbesar telah dihalang oleh Penguasa telekomunikasi Pakistan. 

MillatFacebook adalah pertama kalinya laman sosial Pakistan yang diciptakan oleh sekelompok anak muda profesional di bidang IT di kota Lahore pada 30 Mei 2010.

  

Tujuan dasar dari menciptakan dan meluncurkan situs MillatFacebook agar umat Islam dapat berinteraksi bersama lewat laman sosial yang buatan umat Islam sendiri. 

  

MillatFacebook dibuat sebagai reaksi dari tindakan penghujatan yang dilakukan oleh situs jejaring sosial Facebook.
Usman Zaheer, yang merupakan pemilik laman MillatFacebook Pakistan mengatakan bahwa laman sosial buatan mereka adalah pesaing dari Facebook dan kumpulannya berusaha menempatkan yang terbaik untuk membuat MillatFacebook menjadi salah satu laman sosial yang besar dan berjaya di dunia. Menurut dia sekitar 4.300 orang telah bergabung dengan laman buatan mereka.

Laman sosial MillatFacebook, tidak berbeza jauh dengan laman Facebook yang asli bahkan tampilan halaman mukanya pun dibuat agak serupa dengan Facebook yang asli.

Rujukan
-------

1. ↑  Hussain, Waqar (May 30, 2010). "Pakistan court orders Facebook access restored". *Agence France-Presse*. Google News. Diarkibkan daripada yang asal pada 2010-06-03. Dicapai pada June 8, 2010.CS1 maint: date and year (link) CS1 maint: ref=harv (link)
2. ↑  "Pakistan establishes Muslim Facebook". Presstv.ir. Dicapai pada 2010-06-01.

Pautan luar
-----------

* www.MillatFacebook.com
**Tan Sri Mohamed Hashim Ahmad Makaruddin** (lahir 1950) merupakan rakyat Malaysia yang memegang jawatan Pengerusi Eksekutif Kumpulan Utusan dan juga Pengarah Eksekutif bukan bebas semenjak 2004.

Latarbelakang akademik
----------------------

Beliau berkelulusan Sarjana Muda Sains Kemanusiaan (Komunikasi Massa) Universiti Sains Malaysia dan juga mempunyai Sijil Kewartawanan Politeknik Wellington New Zealand.

Aktiviti
--------

Tan Sri Mohamed Hashim Ahmad Makaruddin terbabit dengan pelancaran Rentap Fustal Putrajaya 2 Kosmo! 2011, yang diiktiraf sebagai acara futsal paling besar yang pernah diadakan di negara ini dalam Malaysia Book Of Records (MBOR).

Kejohanan itu juga mencatat rekod bilangan peserta paling ramai dalam sejarah penganjuran acara futsal di satu tempat iaitu sebanyak 16,010 peserta selama tiga hari sepanjang pertandingan itu dijalankan. Plak rekod MBOR tersebut ditandatangani oleh Perdana Menteri, Datuk Seri Najib Tun Razak dengan disaksikan oleh Pengerusi Eksekutif Kumpulan Utusan, Tan Sri Mohamed Hashim Ahmad Makaruddin. Turut menyaksikan detik bersejarah itu ialah Menteri Belia dan Sukan, Datuk Seri Ahmad Shabery Cheek; Pengarang Kosmo!, Baharom Mahusin dan Pengarah Urusan MBOR, Datuk Danny Ooi.

Pada 22 September 2011, beliau melancarkan buku 'Pilihan Terbaik Kisah Aneh & Iktibar Dari Mekah'. Buku ini merupakan koleksi 33 cerita pelik dan teladan dari majalah Mastika dan diterbitkan oleh Utusan Karya Sdn. Bhd.

Lihat juga
----------

* Management List Utusan
* Bloomberg-Executive Profile:Mohamed Hashim Ahmad Makaruddin

Rujukan
-------

1. ↑  ""Iktibar terbaik dari Mekah", Utusan Online. 13 Oktober 2011". Diarkibkan daripada yang asal pada 2011-10-13. Dicapai pada 2011-10-15.
2. ↑  "Rentap Futsal cipta sejarah", Kosmo. 29 Mei 2011.
**Mohamed Dahari Mohd Ali** merupakan ahli politik Perikatan/ UMNO di Malaysia. Beliau menang bertanding dalam Pilihan Raya Umum Malaysia 1959 bagi kawasan Kuala Selangor, negeri Selangor (1958-1964). 

  

Ketika itu Perdana Menteri Malaysia ialah Tunku Abdul Rahman dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957. Pilihan raya umum Tanah Melayu 1959 ini cukup hebat kerana diadakan berperingkat-peringkat , bermula dari negeri Perlis hingga Kelantan. Ketika itu Sabah dan Sarawak belum menyertai / membentuk Malaysia. Kerusi Parlimen bertambah dari 52 (1955) kepada 104 kerusi (1959). Perikatan menang 74 kerusi dan pembangkang menang 30 kerusi.

  

Kali ini ramai Bukan Melayu iaitu Cina dan India bertanding kerana menjadi majoriti di banyak kawasan. Kaum Cina dan india diberi kerakyatan jus soli iaitu boleh menjadi rakyat negara ini setelah lahir di Tanah Melayu. Mereka juga boleh menjadi rakyat di sini jika cukup lima tahun sahaja. Dasar kerakyatan ini menyamai kerakyatan di Great Britain hendak dilaksanakan di Tanah Melayu.

Rujukan
-------
|  |
| --- |
| **Buku / Novel** |
|  |
| Komik Bujal |
| **Siri** | Komik |
| **Pengarang Asal** |  |
| **Penterjemah** |  |
| **ISBN** | ISBN |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** |  |
| **Negara** | Malaysia |
| **Bahasa** | Melayu |
| **Tahun Keluaran** | Bil 130, April 1986 |
| **Bilangan Muka Surat** |  |
| **Harga** |  |

Komik **Bujal** adalah di antara komik kanak-kanak yang diterbitkan di Malaysia. Ia memainkan peranan sebagai wadah wacana pembacaan kepada kanak-kanak dengan cogan kata *berhibur sambil belajar*. Watak utama pada komik ini adalah watak kanak-kanak lelaki bermata bulat, berjerawat, berbaju belang dan berseluar pendek yang popular di kalangan kanak-kanak pada waktu itu.

Komik Bujal yang sarat dengan mesej berguna cukup laris dan ditatap kanak-kanak generasi itu. Komik Bujal merupakan karya Nasah atau Sharif Hasan, yang aktif melukis dan membuat lakaran termasuk di ruangan Jawi, akhbar Harian Metro serta majalah Pendidik dan Cahaya terbitan Jabatan Kemajuan Islam Malaysia (Jakim).

Ia turut menampilkan watak-watak yang ada seperti Dogol, Raju, Wak Segan, dan Cikgu Markonah.

Bacaan lanjut
-------------

* Pencipta Bujal terus berkarya.
* Majalah Kanak-kanak: Bujal, Bambino, Dewan Pelajar, Kuntum.

Lihat juga
----------

* Komik di Malaysia
Meridian pada sfera samawi. Cakera separa berwarna kuning ini dibataskan meridian atas.
Dalam astronomi, **meridian** adalah bulatan besar melalui kutub samawi, zenit dan nadir di lokasi pemerhati. Oleh itu, ia mengandungi mata-mata utara dan selatan kaki langit lalu ia menegak lurus dari arah khatulistiwa samawi dan horizon. **Meridian samawi** bercirikan sama satah dengan meridian daratan diproyeksikan ke sfera cakerawala. Oleh sebab itu, meridian astronomi dapat dibilang secara tidak terbatasnya. 

Meridian samawi tidak ditentukan ketika pemerhati berada di Kutub Utara atau Kutub Selatan kerana zenit dan nadir berada di kutub samawi, dan mana-mana bulatan besar yang melewati angkasa tiang juga melalui kedua-dua zenit dan nadir ini.

Terdapat beberapa cara untuk membahagikan meridian kepada bulatan separa. Salah satu cara ini adalah  membahagikan meridian kepada **meridian tempatan** dan antimeridian. Lingkaran meridian tempatan ini mempunyai zenit dan berakhir padakutub samawi manakala antimeridian mempunyai nadir. Dalam sistem koordinat mengufuk, meridian dibahagikan kepada bagian dihentikan oleh ufuk utara dan selatan mata. **Meridian atas** melalui zenit manakala **meridian bawah** melalui nadir.

Pada hari tertentu, objek angkasa akan tampak muncul seakan hanyut di atas meridian ketika Bumi sedang berputar kerana meridian ditetapkan pada horizon tempatan pencerap. Apabila objek tersebut merembang, ia akan tiba di meridian atas lalu berada di kedudukannya tyang paling tinggi di langit. Jarak hamal sesebuah objek serta waktu ikut bintang tempatannya boleh digunakan untuk menentukan masa puncak.

Lihat juga
----------

* Meridian (geografi)
* Meridian perdana

Rujukan
-------

* Millar, William (2006). *The Amateur Astronomer's Introduction to the Celestial Sphere*. Cambridge University Press.
Kampung Sungai Kelubi di Rawang, Selangor diduduki oleh Orang Asli suku Temuan. Ketua kampungnya ialah Tok Batin bernama Dari Asang.

Jambatan
--------

Jambatan ke kampung ini sudah uzur dan menyembah ke dalam sungai. tidak ada tindakan buat sekian lama. Mereka terpaksa meniti dengan berhati-hati menyeberang. Kanak-kanak tidak mahu ke sekolah kerana takut meniti jambatan kayu. Mereka belajar setakat darjah enam sahaja.

Kehidupan mereka sangat daif sungguhpun ada 25 ekar ladang kelapa sawit yang dibangunkan oleh kerajaan. Pokok kelapa sawit sudah tua. Pendapatan mereka kini sekitar RM200.00 hingga RM300.00 .Penduduk kampung berhasrat menukar kelapa sawit kepada kebun sayur kerana dirasakan lebih menguntungkan.

Hasil pertanian terutama kelapa sawit tidak dapat dikeluarkan kerana tidak ada jambatan. Begitu juga hasil susu getah , buah-buahan dan hasil pertanian yang lain. 

Kontraktor dari luar tidak dapat masuk kerana tidak ada jambatan. Jambatan kayu tidak dapat digunakan lagi. 

Tapi mulai 25 Ogos 2005 , jambatan batu telah dibina oleh kerajaan dan dirasmikan oleh Datuk G Palanivel, ahli Parlimen Hulu Selangor.

Tiada bekalan elektrik
----------------------

Mereka bergantung kepada pelita minyak tanah sahaja, tidak ada bekalan elektrik. Hanya segelintir menggunakan generator. Rumah Rubi hangus terbakar beberapa tahun lalu kerana lori bomba tidak dapat masuk.

Tiada bekalan air
-----------------

Bekalan air tidak ada, sebaliknya bergantung kepada bekalan air dari Sungai Kelubi. Telefon awam juga tidak ada di sini.

Rujukan
-------

1. ↑  Suku Temuan

Pautan luar
-----------

**Temuan Webpage**
------------------

* Penantian berakhir[*pautan mati kekal*]
* Suku Temuan

www.geocities.com/temuanz ( laman web bahase temuan )
Dalam agama Kristian, **keselamatan** (juga dipanggil pembebasan atau penebusan ) ialah suatu siri "penyelamatan [dari] manusia daripada dosa dan akibatnya, yang merangkumi kematian dan pemisahan daripada Tuhan "melalui kematian dan kebangkitan Kristus,  dan pembenaran berikutan keselamatan ini.

Walaupun idea kematian Yesus sebagai penebusan dosa manusia diperoleh daripada Bible Kristian, dan dihuraikan dalam surat-surat Paulus dan dalam Injil, Paul melihat orang beriman ditebus dengan penyertaan dalam kematian dan kebangkitan Yesus. Orang Kristian awal menganggap diri mereka sebagai mengambil bahagian dalam perjanjian baru dengan Tuhan, terbuka kepada kedua-dua orang Yahudi dan bukan Yahudi, melalui kematian korban dan kemuliaan Yesus Kristus yang seterusnya. Tanggapan Kristian awal tentang peribadi dan peranan pengorbanan Yesus dalam keselamatan manusia dihuraikan lebih lanjut oleh Bapa Gereja, penulis zaman pertengahan dan sarjana moden dalam pelbagai teori penebusan, seperti teori tebusan, teori Christus Victor, teori rekapitulasi, teori kepuasan, teori penggantian penalti, dan teori pengaruh moral .

Pemandangan varian pada keselamatan ( soteriologi ) adalah antara garis kesalahan utama membahagikan pelbagai mazhab Kristian, termasuk bercanggah definisi dosa dan kebejatan (sifat berdosa manusia), justifikasi (cara Tuhan menghapuskan akibat dosa), dan mengadakan pendamaian (yang pengampunan atau pengampunan dosa melalui penderitaan, kematian dan kebangkitan Yesus).

Rujukan
-------

1. ↑  Murray & Rea 2012. sfn error: no target: CITEREFMurrayRea2012 (help)

Pautan luar
-----------

* Falsafah dan Teologi Kristian > Pendamaian dari *Stanford Encyclopedia of Philosophy*
* "Atonement" dalam *Ensiklopedia Yahudi*
Dalam komputer, **kesensitifan huruf** ditakrifkan sama ada huruf besar dan huruf kecil huruf dianggap sebagai berbeza **(peka huruf besar)** atau setaraf **(kes sensitif).** Contohnya, apabila pengguna yang berminat untuk mempelajari tentang anjing mencari e-book, "anjing" dan "Anjing" mempunyai kepentingan yang sama kepada mereka. Oleh itu, mereka meminta carian yang tidak sensitif huruf. Tetapi apabila mereka mencari dalam ensiklopedia dalam talian untuk mendapatkan maklumat tentang Pertubuhan Bangsa-Bangsa Bersatu, sebagai contoh, atau sesuatu yang tidak mempunyai kesamaran mengenai penggunaan huruf besar dan kekaburan antara dua atau lebih istilah yang dikurangkan menggunakan huruf besar, mereka mungkin lebih suka carian sensitif huruf besar.

Rujukan
-------

1. ↑  Kernighan, Brian W.; Ritchie, Dennis M. chapter=Chapter 2: Types, Operators and Expressions (1978). *The C Programming Language* (ed. 1st). Englewood Cliffs, NJ: Prentice Hall. m/s. 33. ISBN 0-13-110163-3. Missing pipe in: `|first2=` (bantuan)
2. ↑  "case-sensitive-search - case sensitive google search - Google Project Hosting". *code.google.com*. Dicapai pada 2013-05-20.
3. ↑  "Filenames are Case Sensitive on NTFS Volumes". *support.microsoft.com*. 2006-11-01. Dicapai pada 2013-05-20.
Lukisan *The Courtyard of a house in Delft* karya Pieter de Hooch antara lukisan Zaman Keemasan Belanda.
**Kesenian Belanda** paling unggul ketika abad ke-17. Ketika itu, pelukis Baroque Eropah cuba menyampaikan tenteang makna kesenian sambil mengkaji cara mempersembahkan gaya sendiri. Walaupun unsur keagamaan Katolik Rom dan intuisi raja menjadi tema utama lukisan, tetapi masyarakat mewah, saudagar dan penganut Calvinisme juga banyak dijadikan tema pelukis Belanda ketika itu. Oleh itu, genre yang memaparkan hidup masyarakan biasa seperti ketika bersuka ria atau wanit sedang memegang surat banyak dilukis ketika itu. Pelukis terkenal seperti Rembrandt, van Gogh dan banyak lagi telah membuat seni Belanda berkembang.

Pelukis Belanda
---------------

### Rembrandt van Rijn (1606-1669)

*The Anatomy Lesson of Dr. Nicolaes Tulp* antara karya Rembrandt van Rijn
Belanda pada abad ke-17 juga dikenali sebagai **Zaman Rembrandt** selain **Zaman Keemasan Belanda**. Rembrandt van Rijn adalah simbol pelukis Belanda mahir memaparkan perasaan kompleks manusia dengan memanipulasi pendedahan cahaya yang mengandungi jiwa terhadap objek. Contoh karyanya *The Night Watch* dan lain-lain.

### Jan Verneer (1632-1675)

Karya Vermeer, *The Mussic Lesson*.
Jan Vermeer terkenal sebagai pelukis mahir dalam menggambarkan cahaya hangat dan lembut. Beliau menghasilkan banyak karya menakjubkan dengan teknik melukis teliti dan gambaran halus bahagian dalaman. Contohnya *The Mussic Lesson*, *View of Delft* dan banyak lagi. Karya Vermeer juga menjadi subjek novel dan filem.

### Vincent van Gogh (1853-1890)

Karya van Gogh, *Sunflowers*
Vincent van Gogh ialah peneraju lukisan impresionisme yang banyak menggunakan warna cerah dan penekanan pencahayaan. Lukisan beliau tidak dapat pengiktirafan mesyarakat ketika hidup. Beliau juga mengalami kemurungan dan keracunan alkohol. Namun, lukisannya merupakan karya seni lukisan paling bernilai di dunia kini. Contoh karyana adalah *Sunflowers*, *Starry Night* dan lain-lain.

### Piet Mondrian (1872-1944)

Piet Mondrian ialah pelukis abstrak pertama menggunakan teorem matematik untuk menghasilkan lukisan. Pada tahun 1917, beliau merupakan pelukis terawal menghasilkan lukisan kubik. Contoh karyanya ialah *Painting 1*, *Composition No.2* dan banyak lagi.

Rujukan
-------

* Kembara Khazanah Belanda m/s 54-55
**Keselamatan rangkaian** ialah tindakan-tindakan yang diambil oleh seseorang pentadbir rangkaian demi menghalang atau memantau capaian, penyalahgunaan, pengubahsuaian, atau penafian tanpa izin bagi sesebuah rangkaian komputer dan sumber-sumber boleh dicapai rangkaian. Keselamatan rangkaian melibatkan pengizinan capaian kepada data dalam sesebuah rangkaian yang dikawal oleh pentadbir rangkaian. Para penggunan memilih atau mendaftar ID dan kata laluan atau maklumat pemberian izin lain yang membolehkan mereka mencapai maklumat serta atur cara dalam keizinan mereka.

Pautan luar
-----------

* Rangkaian Keselamatan Siber Diarkibkan 2014-03-29 di Wayback Machine
* Takrifan Keselamatan Rangkaian
* Kajian Kes IT Cisco berkenaan keselamatan dan VPN
* Firewall Security Case Study
* OpenLearn - Keselamatan rangkaian

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Blahkiuh** merupakan sebuah desa/kelurahan yang terletak dalam (*daerah*) kecamatan Abiansemal, Kabupaten Badung, Wilayah Bali, Indonesia.

Sempadan wilayah Desa Adat Blahkiuh sebelah utara berbatasan dengan Desa Sangeh, sebelah timur berbatasan dengan Tukad Yeh Adeng, sebelah selatan berbatasan dengan Desa Adat Abiansemal, dan sebelah barat berbatasan dengan Tukad Yeh Penet. Desa Adat Blahkiuh juga memiliki tiga tempat pembakaran mayat (Setra). Di Desa Adat Blahkiuh terdapat Bumi Perkemahan Pramuka Dukuh yang cukup terkenal di Bali. Bumi Perkemahan ini adalah lahan milik **Anak Agung Mayun** yang merupakan raja pada zaman dulu yang sekarang pengelolaannya diserahkan ke Desa Adat Blahkiuh termasuk Pura Luhur Giri Kusuma. Desa Adat Blahkiuh dipimpin oleh seorang Kepala Desa **I Nyoman Subrata, SH**. Selain dipimpin oleh seorang Kepala Desa, Desa Adat Blahkiuh juga dipimpin oleh seorang Bendesa yang saat ini dijabat oleh **Ida Bagus Nyoman Mas, SS.Kar.**

Sumber ekonomi masyarakat Desa Blahkiuh sebahagian besarnya adalah petani, pedagang disamping sektor swasta dan sektor kerajaan (PNS).

Poskod
------

Poskod yang digunakan di Blahkiuh adalah 80352. Blahkiuh merupakan salah satu dari 18 buah desa/kelurahan yang terletak di dalam daerah Abiansemal.

Penduduk
--------

Menurut bancian Indonesia pada tahun 2004, Blahkiuh memiliki bilangan penduduk seramai 4825.

Rujukan
-------

Pautan luar
-----------

* Carian nombor poskod
* Carian di Google
Bagi drama adaptasi novel ini, lihat Kerna Syurga Bukan Percuma.

***Kerna Syurga Bukan Percuma*** ialah sebuah novel 2016 oleh penulis novel Malaysia, Najmi Fetih, terbitan Tarbiah Sentap. Ia telah diadaptasikan sebagai sebuah siri drama oleh Astro Oasis pada 2017.

Sinopsis
--------

"Takkan nak ngorat awek tengah-tengah jalan kot bro? ni set-set tudung labuh pun kau minat?" tanya Khai. "Bukan Khai.. Ni haaa dua perempuan pakai khemah atas kepala ni rasa dah besar sangat nak tegur aku. Hahahaha." Gelak Is kuat, diikuti Hanif.

"Eh kau cakap baik sikit eh? Siapa yang kau cakap pakai khemah atas kepala?" marah Solehah. Darahnya naik setelah diperli sedemikian rupa.

"Takkan sebab tu je kau nak buang masa bergaduh dengan dua budak tak matang ni Is? Hanif? Come on la." Kata Khai sambal menepuk bahu kedua-dua kawannya itu. Khairul Rafeeq. Ya, mungkin melihat pada barannya dia seakan bukan manusia. Tapi satu; baginya perempuan bukan untuk dikasari.

Orang selalu mengambil alih kerja Tuhan. Lantas, Khai dihukum Neraka oleh manusia yang memandangnya dengan penuh hina. Hidayah, kerja Tuhan. Kita hamba, wajib percaya. Mudahnya menghukum, padahal kita perut tak pernah kosong. Selalu memaki, lupa bahawa aib sendiri bergunung tinggi. Manusia tak jahat, *it is the dasa that makes the poison. Pain – changes people*. "Kerana Syurga bukan percuma. Sebab tu kena usaha." – Khai.

Adaptasi
--------

Rencana utama: Kerna Syurga Bukan Percuma
Pada tahun 2017, novel ini telah diadaptasikan ke siaran TV melalui drama waktu perdana di Slot Raihana bermula 6 November 2017 di Astro Oasis, dibintangi oleh Fikry Ibrahim, Fadzil Zahari, Syatilla Melvin, Fendy Bakry dan Elfira Loy.

Rujukan
-------

1. ↑  Najmi Fetih (2016). *Kerna Syurga Bukan Percuma*. Tarbiah Sentap. ISBN 9789671404812.
2. ↑  Kerna Syurga Bukan Percuma by Najmi Fetih Goodreads. Dicapai pada 8 Februari 2018.
3. ↑  Drama Drama Kerna Syurga Bukan Percuma (Astro Oasis) My Info Taip (5 November 2017). Dicapai pada 8 Februari 2020.
**Musang Tenggalung**,  (bahasa Inggeris: *Malayan Civet* atau *Oriental Civet*) adalah salah satu daripada haiwan yang terdapat di Malaysia. Nama sainsnya *Viverra tangalunga*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Musang Tenggalung boleh didapati di Malaysia.

Ciri-ciri
---------

Musang Tenggalung adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : , tergolong dalam keluarga :. Musang Tanggalong adalah haiwan berdarah panas, melahirkan anak, menjaga anak, dan mempunyai bulu di badan. 

Jantung Musang Tanggalong terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Musang Tenggalung berdarah panas, melahirkan anak, menjaga anak, dan mempunyai bulu di badan. Musang Tenggalung akan menjaga anaknya sehingga mampu berdikari.

Pengekalan
----------

Musang Tenggalung merupakan haiwan yang dilindungi and memerlukan lesen pemburuan.

Rujukan
-------

1. ↑  Azlan, M.J. Hon, J. Duckworth, J.W. Jennings, A. & Veron, G. (2008). *Viverra tangalunga*. *Senarai Merah Spesies Terancam IUCN 2008*. IUCN 2008. Dicapai pada 2008-10-16.
2. ↑  , *Pusat Rujukan Persuratan Melayu: Kamus Bahasa Melayu*, DBP. Diambil pada 9-03-2011
3. ↑  "AKTA PEMULIHARAAN HIDUPAN LIAR 2010, PERINTAH PEMULIHARAAN HIDUPAN LIAR (PINDAAN JADUAL) 2012" (PDF). Diarkibkan daripada yang asal (PDF) pada 2012-07-29. Dicapai pada 2013-01-10.

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Musang Tenggalung*** |

* Retrieved on January 6, 2009
* Diarkibkan 2008-08-21 di Wayback Machine. Retrieved on January 6, 2009
Bagi taman tema sebenar, lihat Mimaland.

***Miimaland*** ialah sebuah filem seram Malaysia 2020. Ia mengisarkan sekumpulan orang yang menyiasat misteri Mimaland, sebuah taman tema terkenal yang terberlangkai dalam hutan. Namun kejadian aneh dan dahsyat mula menimpa dan mengambil jiwa mereka satu demi satu.

Ia ditayangkan di pawagam pada 24 September 2020 di Malaysia, Singapura dan Brunei. Ia dibintangi oleh Fattah Amin, Sophia Albarakbah, Camelia Natasya, Hazzy Alzeeq, Zalif Sidek.

Mimaland ialah taman tema air sebenar di Gombak, Kuala Lumpur yang dibuka dari 1974 hingga 1994 (selama 20 tahun/2 dekad).

Sinopsis
--------

Ariel dan isterinya yang mengandung, Elize ditawar untuk melakukan pengambaran di Mimaland, sebuah taman tema air yang telah ditinggalkan lama. Mereka menerima tawaran itu dan memasuki taman tema itu yang tersembunyi dalam hutan dengan kru mereka. Sewaktu dalam taman itu, kejadian aneh mula berlaku. Elize telah diganggu oleh semangat mistik di situ tanpa sedari. Satu demi satu, ahli dari kumpulan mereka meninggal dunia. Bolehkah mereka melarikan diri?

Pelakon
-------

* Fattah Amin sebagai Ariel
* Sophia Albarakbah sebagai Elize
* Camelia Natasya sebagai Suraya
* Hazzy Alzeeq sebagai Hakim
* Zalif Sidek sebagai Eric
* Farah Ahmad sebagai May
* Chelsea Esdher Wang sebagai Hyuna
* Zandra Ridhuwan
* Adam John sebagai Jimmy
* Cindy Dahyun Ohn
* Liyana Yusof
* Shyrim Hm

Latar belakang
--------------

Rencana utama: MimalandPintu besar Mimaland.
Filem ini berdasarkan Mimaland, sebuah taman tema air terbelangkai di bukit Ulu Gombak, Kuala Lumpur. Dibuka pada 1974, ia menjadi tempat pelancongan yang terkenal selama hampir 20 tahun, dengan tarikan seperti kolam mandi, luncur air gergasi, serta patung-patung besar dinosaur.

Namun, sebuah insiden tragis berlaku di mana seorang pengunjung dilapor mati lemas pada 1993, diikuti dengan tanah runtuh kecil yang merosakkan kolam air. Dianggap tidak selamat lagi untuk pengunjung, taman ini terpaksa ditutup pada tahun 1994 dan dibiarkan terbengkalai.

Sejak kini, terdapat tuntutan mengenai kejadian aneh yang berlaku di taman, menjadikannya salah satu tempat berhantu tempatan yang paling popular.

Sumber rujukan
--------------

1. ↑  "Filem seram Fattah Amin "Miimaland" tayang Jun 2020". *Cinema.com.my*. Dicapai pada 2020-09-22.
2. ↑  "Here Are 9 Local Movies Set To Be Released In Cinemas Soon". *Hype Malaysia*. 2020-07-29.
3. ↑  "Nevin Hiong shares spooky tales from "Miimaland" set". *Yahoo Singapore*. Dicapai pada 2020-09-22.
4. ↑  "Kisah Di Sebalik Taman Tema Pertama Malaysia Yang Telah Ditinggal Lebih 20 Tahun". *SAYS*. 2017-10-30.
5. ↑  "6 Old Theme Parks in Malaysia That We Used to Visit Before They Shut Down". *World of Buzz* (dalam bahasa Inggeris). 2018-08-03.

Pautan luar
-----------

* Cari lokasi pawagam dan jadual Malaysia and Singapore
* *Miimaland*  di Pangkalan Data Filem Internet (IMDb)
CFA
**Cat Fanciers' Association, Inc.** ditubuhkan pada 1906 dan merupakan pendaftar terbesar dunia untuk kucing-kucing pedigri (pedigree). Misi CFA adalah untuk mempelihara dan menggalakkan pemeliharaaan kucing-kucing baka "bukan kacukan" ini dengan baik dan penuh kasih dan sayang.

Pertunjukan berlesen pertama CFA dibuat di Buffalo, New York dan Detroit, Michigan pada 1906.

CFA berkembang pesat dan amat meluas pada abad yang lepas dan kini menyambut ulang tahun sekurunnya pada 2006. Lebih dari 300 kelab-kelab CFA seluruh dunia bercadang atau telah melangsungkan pertandingan-pertandingan atau pameran kucing-kucing yang didaftarkan di bawah CFA di serata dunia.

Sehingga kini, CFA telah mengiktiraf 39 baka kucing-kucing pedigri untuk kelas "Championship" atau "Premiere" , 1 baka unutk kelas "Provisional" iaitu kucing "La Perm" dan 1 baka untuk kelas "Miscellaneous" iaitu kucing "Ragamuffin".

### Senarai kucing pedigri

Berikut adalah senarai kucing-kucing pedigri yang diiktiraf oleh CFA mengikut susunan abjad:-

* A - Abyssinian - American Bobtail - American Curl - American Shorthair - American Wirehair
* B - Balinese - Birman - Bombay - British Shorthair - Burmese
* C - Chartreux - Colorpoint Shorthair - Cornish Rex
* D - Devon Rex
* E - Egyptian Mau - European Burmese - Exotic
* H - Havana Brown
* J - Japanese Bobtail - Javanese
* K - Korat
* L - LaPerm
* M - Maine Coon - Manx
* N - Norwegian Forest Cat
* O - Ocicat - Oriental
* P - Persian
* R - RagaMuffin - Ragdoll - Russian Blue
* S - Scottish Fold - Selkirk Rex - Siamese - Siberian - Singapura - Somali - Sphynx
* T - Tonkinese - Turkish Angora - Turkish Van

|  |  |
| --- | --- |
|  | Wikimedia Commons mempunyai media berkaitan: ***Cat Fanciers' Association***. |

### Perkhidmatan

Antara khidmat-khidmat yang ditawarkan oleh CFA termasuklah pendaftaran kateri, pendaftaran anak – anak kucing yang lahir dari ibu/bapa pedigri, pertandingan kucing-kucing untuk ahli persatuan dan juga untuk pameran dan pengetahuan kepada orang ramai.

Pedaftaran anak-anak kucing bukan boleh dibuat sewenang-wenagnya. Anak- anak kucing tersebut mesti mempunyai surat pendaftaran dan salasilah keluarga pedigri sekurang-kurangnya 3 hingga 6 generasi sebelumnya bagi membolehkan mereka diiktiraf sebagai kucing pedigri. *Kucing kacukan* atau lebih kerap dipanggil kucing kampong atau "moggy" adalah kucing yang telah dikacukkan dengan baka lain atau tidak mempunyai rekod pendaftaran dari generasi sebelumnya.

### Aktiviti – aktiviti lain

Lain- lain aktiviti yang dianjurkan termasuklah penetapan piawaian kucing-kucing, memberi garis panduan untuk pembiakan kucing-kucing baka ini, pendaftaran untuk menjadi pembiak berdaftar, melatih hakim-hakim pertandingan kucing, menerbitkan buku – buku berkenaan kucing dan cara-cara penjagaa kesihatan, membuat acara khas untuk kanak-kanak bagi menyedarkan mereka dengan cara –cara membela kucing dan banyak lagi.

Rujukan
-------

1. ↑  Sejarah CFA Diarkibkan 2010-12-01 di Wayback Machine.

Pautan luar
-----------

* Laman The Cat Fanciers' Association (CFA)
**Caroline Graham** (lahir pada 17 Julai 1931 di Nuneaton) merupakan seorang ahli drama, penulis lakon layar, dan novelis Inggeris. Beliau mengikuti pembelajaran di Universiti Terbuka, dan menerima anugerah dalam penulisan teater dari Universiti Birmingham. Buku pertama diterbitkan adalah Fire Dance, sebuah novel percintaan. Beliau sangat terkenal sebagai penulis novel bersiri iaitu Ketua Inspektor Barnaby yang didramakan untuk siri televisyen sebagai Midsomer Murders. Novel Inspektor Barnaby pertamanya, The Killing at the Badger's Drift, diterbitkan pada tahun 1988, dan diiktiraf salah satu daripada 100 Novel Jenayah Paling Popular. Sejak itu beliau telah menulis lebih dari enam cerita, dengan novel terbaru A Ghost in the Machine (novel) diterbitkan pada tahun 2004. Lima novel pertama Inspektor Barnaby telah menghasilkan lima episod pertama dalam drama bersiri Midsomer Murders. Beliau juga menulis untuk Soap Opera, Crossroads, dan kini menetap di Suffolk.

Novel
-----

* *Fire Dance*, 1982
* *The Envy of the Stranger*, 1984
* *Murder at Madingley Grange*, 1990

**Novel menampilkan Chief Inspector Barnaby**

* *The Killings at Badger's Drift*, 1987
* *Death of a Hollow Man*, 1989
* *Death in Disguise*, 1992
* *Written in Blood*, 1994
* *Faithful unto Death*, 1996
* *A Place of Safety*, 1999
* *A Ghost in the Machine*, 2004

Pautan luar
-----------

* Midsomer Murders Information Page
* Templat:Contemporary writers
***Cat Aficionado Association*** (atau CAA, bahasa Melayu: **Persatuan Pencinta Kucing**) ialah pertubuhan pendaftaran baka kucing terbesar di China yang diakui secara antarabagsa dalam hubungannya dengan *American Cat Fanciers Association* (ACFA) sebagai pendaftaran kucing pertama dan utama di Asia. CAA beribu pejabat di Beijing, China. CAA ditubuhkan secara rasmi pada 3 Mac 2001.

Untuk menyertai arena antarabangsa, CAA menjalin kerjasama bersama dengan ACFA pada tahun 2002. CAA juga telah menggunakan piawaian kucing yang ditetapkan oleh ACFA.

Tujuan
------

Tujuan rasmi CAA ialah untuk mempublikasikan dan memajukan kucing-kucing dan untuk mengembangkan kesejahteraan semua kucing yang bukan keturunan, domestik, dan liar. CAA juga telah melakukan keupayaan meluas untuk memajukan salah satu pertubuhan baka kucing dari China yang paling popular bernama Dragon Li. Reka bentuk logo CAA melambangkan baka kucing Dragon Li.

Rujukan
-------

1. ↑  Bahasa Cina: {{{1}}}code: zh is deprecated  Chen, Hui-wen (2005). *The Mythology of Cats*. Tiongkok: Baihua Literature and publishing house. ISBN 7-5306-4362-2.[*pautan mati kekal*]
2. ↑  Belanger, Barb J. (2005). "Cat Aficionado Association: The Show – January 1, 2 and 3". self-published. Diarkibkan daripada yang asal pada 2007-04-30. Dicapai pada 31 July 2018 – melalui Members.Shaw.ca. Zero of the numerous Internet Archive captures of this site saved all of the photos on it, but they can all be recovered by looking at different saves on different dates.

Pautan luar
-----------

* The Messybeast.com Cat Breed List
* CAA description in Chinese
* English language website referencing CAA
* ACFA international show schedule referencing CAA
* ASAP cat organization recognizing 2009 CAA show class winners
* CAA show regulations
**Bukit Bintang City Centre** (BBCC) merupakan projek pembangunan komersial yang dibina di bekas tapak Penjara Pudu, Kuala Lumpur. Agensi kerajaan, UDA Holdings Bhd diberi tanggungjawab untuk membangunkan tapak itu. UDA telah menyerahkan pelan induk terbaru kepada Dewan Bandaraya Kuala Lumpur.

Lokasinya cukup strategik kerana terletak di kawasan segi tiga emas, Kuala Lumpur. Kos keseluruhan ialah RM6.7 bilion. Kawasan seluas 7.6 hektar itu akan membabitkan pembinaan 1,100 unit kondominium, hotel, ruang pejabat dan pusat komersial. BBCC terbahagi kepada enam fasa dengan keseluruhan kawasan ruang niaga 540,000 meter persegi dan dijangka siap dalam tempoh hingga lapan tahun atau pada 2015.

60 % akan dijual kepada individu dan institusi Bumiputera seperti Permodalan Nasional Berhad (PNB), Lembaga Tabung Angkatan Tentera (LTAT) dan Yayasan Pembangunan Bumiputera (YPB). 40 % lagi dijual kepada awam.

BBCC akan siap dibina sebelum pembinaan Menara Warisan 100 tingkat, Daerah Kewangan Antarabangsa Kuala Lumpur (IFC) serta pembangunan semula Lapangan Terbang Sungai Besi.

Kontroversi
-----------

Timbalan Pengerusi Badan Perhubungan UMNO Pulau Pinang, Datuk Musa Sheikh Fadzir mempertikaikan ura-ura UDA melantik sebuah syarikat hartanah terkemuka dari China bagi membangunkan BBCC atas alasan tiada syarikat bumiputera yang layak. Presiden Pertubuhan Pribumi Perkasa Malaysia (Perkasa), Datuk Ibrahim Ali menggesa SPRM menyiasat pengurusan UDA Holdings Berhad kerana terdapat dakwaan penyalahgunaan kuasa membabitkan Nur Jazlan.

Pengerusi UDA Holdings Bhd. Datuk Nur Jazlan Mohamed menjelaskan bahawa UDA Holdings Bhd sudah menjemput 14 syarikat asing dan tempatan untuk mengemukakan kertas cadangan. Malangnya 11 syarikat hadir membentangkan kertas kerja kepada Anggota Lembaga Pengarah UDA Holdings Bhd pada 7 dan 8 Mac 2011 dengan semuanya bukan milik Bumiputera sepenuhnya kecuali satu.

Pada 29 Mei 2011, Pengarah Siasatan Suruhanjaya Pencegahan Rasuah Malaysia (SPRM), Datuk Mustafar Ali menyatakan siasatan akan diteliti.

UDA tidak mahu yang terjadi kepada projek Bandar Wawasan di Kampung Baru dan Plaza Rakyat berulang. UDA Holdings mahu meminimumkan risiko kewangan terhadap syarikat dengan menjalin kerjasama dengan rakan kongsi strategik yang bertindak sebagai pelabur dan bukannya kontraktor.

Warisan Penjara Pudu
--------------------

Penjara Pudu bukanlah bangunan warisan oleh Organisasi Pelajaran, Sains dan Kebudayaan Pertubuhan Bangsa-Bangsa Bersatu (Unesco). Oleh itu keseluruhan bangunan akan dirobohkan.

Rujukan
-------

1. ↑  Projek BBCC: Bumiputera tetap diberi peluang penuh, kata UDA Diarkibkan 2011-05-29 di Wayback Machine Malaysia Insider
2. ↑  SPRM teliti isu kontrak Bukit Bintang City CentreUtusan Malaysia
3. ↑  TPM arah UDA serah laporan
4. ↑  BBCC: UDA Holdings nafi pinggir kepentingan Bumiputera[*pautan mati kekal*] Berita Harian
5. ↑  Penjara Pudu bakal jadi BBCC Diarkibkan 2010-05-13 di Wayback Machine Berita Harian
**Kumpulan Medusa** merupakan sebuah kumpulan pemuzik penyanyi dari
Singapura yang aktif di Malaysia. Pada tahun 1988, mereka merupakan artis yang bernaung di bawah syarikat rakaman Platinum Productions Pte Ltd.

*Kumpulan Medusa* dan *kumpulan Hurricane* telah menerbitkan sebuah album secara bersama pada tahun 1988 yang berjudul album *Gegaran* bersama dengan seorang penulis lirik terkenal, Haron Abdulmajid sebagai pengurus. Selain itu, album ini turut mendapat sentuhan penyanyi Aziz Ahmad yang turut menyumbangkan pengalaman beliau.

Kumpulan Medusa mula menceburi bidang hiburan menerusi pertandingan Juara Rok di Kelab Malam Tropical pada September 1987, di bawah nama kumpulan Rocas, dengan lima orang ahli. Mereka gagal meraih sebarang kejayaan dalam pertandingan tersebut, tetapi kemahiran mereka telah menarik minat syarikat Platinum Productions yang hadir dalam pertandingan itu.

Hasilnya kumpulan Medusa telah ditawarkan peluang rakaman, tetapi perlu menukar nama mereka dari kumpulan Rocas kepada Medusa, kerana pertindanan nama dengan kumpulan Rockers.

Kumpulan Medusa merupakan salah satu dari kumpulan rock yang mengambil bahagian dalam pertanding di Rock The World 11 (2011), yang juga disertai oleh kumpulan Thy Regiment, kumpulan Massacre Conspiracy, kumpulan The Sphinx, kumpulan The Azenders, kumpulan Kyoto Protocol, kumpulan Bittersweet, kumpulan Pesawat, kumpulan Monoloque, kumpulan Restraint, kumpulan Temjin, kumpulan I Revival, kumpulan The Padangs, kumpulan Reza Salleh, kumpulan Statik, kumpulan Salam Musik, kumpulan Akta Angkasa, kumpulan Maddame, kumpulan Ballad For Layla, kumpulan Daarchlea, kumpulan Apple Project, kumpulan DazMelon, kumpulan Heart-A-Tack, kumpulan Melodisaster, kumpulan Gabba Gabba dan, kumpulan The Jespers.

Ahli-ahli
---------

* Syed Mohammad Haidzir
* Zulkifli Mohamed
* Zulkifli Tubni - gitar bes
* Selamat Supaat - vocal

Diskografi
----------

Album
-----

* Album *Gegaran* (dengan gabungan kumpulan Hurricane)

### Lagu-lagu

* Keindahan Palsu (Gegaran)
* Kudoa Kau Bahagia (Gegaran)
* Cinta Bersulam Duri (Gegaran)
* Suria (Gegaran)
* Kehilangan (Gegaran)

Rujukan
-------

 1. ↑  Hurricane, Medusa terbit album bersama.
2. ↑  
	* Utusan Malaysia Sambutan RTW semakin dingin? Diarkibkan 2014-02-04 di Wayback Machine

Pautan luar
-----------

* Rock The World 11 Kali Yang Terakhir? Diarkibkan 2012-02-02 di Wayback Machine
Contoh kenyataan akhbar. Ini ialah templat untuk siaran akhbar Wikipedia daripada pasukan komunikasi Yayasan Wikimedia.
Siaran Berita Madison Square Garden 1974.
**Kenyataan akhbar** ialah kenyataan rasmi yang dihantar kepada ahli media berita untuk tujuan memberikan maklumat, membuat kenyataan rasmi, atau membuat pengumuman yang ditujukan untuk siaran awam. Kenyataan akhbar juga dianggap sebagai sumber utama, bermakna mereka adalah pemberi maklumat asal untuk mendapatkan maklumat. Kenyataan akhbar secara tradisinya terdiri daripada sembilan elemen struktur, termasuk tajuk, garis tarikh, pengenalan, badan dan komponen lain. Sebarang maklumat yang sengaja dihantar kepada wartawan atau sumber media dianggap sebagai siaran akhbar. Siaran akhbar biasanya dihantar kepada media berita secara elektronik, sedia untuk digunakan dan selalunya tertakluk kepada masa "jangan gunakan sebelum", yang dikenali sebagai sekatan berita.

Satu contoh yang khas kenyataan akhbar ialah ***communiqué*** (/kəˈmjuːnɪkeɪ/), yang merupakan laporan ringkas atau kenyataan yang dikeluarkan oleh agensi awam. *Communiqué* biasanya dikeluarkan selepas mesyuarat peringkat tinggi pemimpin antarabangsa.

Lihat juga
----------

* Sidang akhbar

Rujukan
-------

1. ↑  "Definition of communiqué | Dictionary.com". *www.dictionary.com* (dalam bahasa Inggeris). Dicapai pada 2021-06-11.